**Sajtóközlemény**

**KUNSZENTMIKLÓSI JÁRÁSBAN ELÉRHETŐ**

**HUMÁN KÖZSZOLGÁLTATÁSOK FEJLESZTÉSE**

**2020 / 06 /30**

*Zárásához ért az EFOP-1.5.3-16-2017-00072 – es kódszámú projekt, mely a Széchenyi 2020 program keretében valósult meg Kunszentmiklós Város Önkormányzat vezetésével. A konzorcium tagjai (Kunszentmiklós, Apostag, Dunaegyháza, Kunadacs, Kunpeszér, Szalkszentmárton valamint Tass települési önkormányzatai, a Bács-Kiskun Megyei Önkormányzat illetve az Emberi Erőforrások Minisztériumának Sport Egyesülete) 486,57 millió Ft vissza nem térítendő Európai Uniós támogatást használhatott fel 2018.02.01 és 2020.06.30 között.*

*A projekt a helyi foglalkoztatottság növelése és a társadalmi kirekesztettség csökkentésének eléréséhez nyújtott támogatást. A vidék társadalmi felzárkózását és népességmegtartását csak közös erőfeszítésben, együttműködésben lehet elérni, ezért jött létre Kunszentmiklós vezetésével a kilenc tagú konzorcium.*

A konzorciumot alkotó tagok, egy igen szerteágazó, sokrétű és széles társadalmi beágyazottságot magába foglaló programsorozatot indítottak el.

Egyik kiemelt cél volt, hogy a helyi alapszolgáltatások színvonala növekedjen, a helyi szakember hiány csökkenjen. Több területet lefedő folyamat indult el, mely érintette a polgármesteri hivatalok, a szociális szféra, az egészségügyi szektor, és a közművelődési intézmények munkavállalóit és használóit.

Másik cél a hátrányos helyzetű lakosság minél magasabb számú elérése volt. Itt azok a célcsoportok és területek kaptak jelentőséget, melyek eddig még nem, vagy csak részben valósultak meg. A leginkább érintett célcsoportok: nők, romák, gyerekek, hátrányos helyzetűek, idősek. Ennek során olyan felzárkózási programokon vett részt az érintett célcsoport, ami végkimenete az elsődleges munkaerő –piacon történő elhelyezkedést jelentette számukra. A munkanélkülieknek szóló előadások olyan példákat, egyéni életutakat mutattak be, melyek bizonyították, hogy igenis van lehetőség a lefelé tartó spirálból kikerülni.

A térség belső kohéziójának erősítését célozták a közösségfejlesztési folyamatok, ami a generációk közötti együttműködést is magában hordozta. A civil szektor megszólítása is látványos volt, mert az eltelt időszakban több közös rendezvényt valósítottak meg az önkormányzatokkal.

A különféle egészségfejlesztő programok is szerves részét képezték a projektnek, mint preventív jellegű előadások, szűrések, állapotfelmérések, szakrendelések eljuttatása a helyi lakosság elérésével, vagy a mozgás népszerűsítését célzó programok megjelenése a településeken.

Összességében elmondható, hogy a helyi életminőség javításának elérésével a vidék megtartó képesség növelésével, az elvándorlási folyamatok lassításával a kunszentmiklósi járás hátrányos helyzete javult. A meghirdetett programok, rendezvények, fiataloknak szóló ösztönző pályázati rendszer mind-mind támogatták ezeket a folyamatokat azért, hogy javuljon az itt élők komfort érzete. Az ilyen jellegű megmozdulásokra, hogy mennyire szükség van, mutatja az is, hogy több mint 6000 emberhez jutottak el a fejlesztés különböző elemi.